Sisustusterapiaa Satakunnassa | Visualaddict
Ahlströmin Ruukin alue Noormarkussa on ehdottomasti yksi kauneimpia alueita Satakunnassa. Aina aika ajoin olen käynyt siellä ulkoilemassa, mutta nyt osallistuin Sisustusterapiaa -yhdistyksen matkalle, jossa pääsimme tutustumaan Alvar Aallon suunnittelemaan Villa Maireaan ja ruukin alueeseen oikein oppaan kera.
Pidän tästä alueesta ja sen historiasta nyt vielä enemmän ja suosittelen ihan jokaiselle käyntiä siellä. Kauniit, historiaa ja tarinoita täynnä olevat rakennukset ja Maire ja Harry Gullichsenin ihastuttava, Alvarin suunnittelema ja Ainon sisustama kotitalo ovat todellakin näkemisen arvoisia. Harmillista oli se, ettei Villa Maireassa saanut valokuvata sisällä. Nyyh!
Samaisella reissulla kävimme tutustumassa Friitalan vanhassa nahkatehtaassa sijaitsevassa Sisustusliike Saganissa. Nyt voin todella sanoa, että tykkäsin. Täällä oli ihan loistavasti yhdistelty vanhaa ja uutta, paikallista taidetta ja upeita värejä. Esillepanot miellyttivät ainakin minun silmääni todella paljon. Ja tuo miljöö on IHANA!
Lähettänyt Frida - Visualaddict klo 10.04.00
Tunnisteet: ahlströmin ruukki, Alvar Aalto, arkkitehtuuri, Design, livingspace, Maire Gullichsen, Sagan, sisustaminen, sisustus
Unknown 26. maaliskuuta 2018 klo 12.11
Upeita kuvia! Ja kiitos, kun kävit myös meillä vierailemassa. <3 Nyt on minun vuoroni korkata tuo Villa Mairea, hävettää myöntää, etten satakuntalaisena ole vielä siellä käynyt... Ihanaa, aurinkoista viikkoa sinulle!
Frida - Visualaddict 28. maaliskuuta 2018 klo 6.16
Kiitos itsellesi, Johanna... ja onneksi pääsin nyt vihdoinkin visiitille myös sinne teille. IHANA liike sinulla!
Eikä Villa Mairean takia kannata hävetä. Se vei minultakin, satakuntalaiselta, reippaasti yli 40 vuotta, ennen kuin kävin katsastamassa tuon ihanuuden.
Marjo 26. maaliskuuta 2018 klo 19.18
Villa Mairea on huikea paikka! Kävin pari kesää sitten ja olin pökertyä sen kauneudesta.
Myös ruukinalue Noormarkussa viehätti. Tuossa sisustusliikkeessä täytyy myös päästä poikkeamaan kun sielläpäin olen liikkeellä :)
Frida - Visualaddict 28. maaliskuuta 2018 klo 6.18
Oli kyllä hyvä, että lähdin mukaan tuolle reissulle. Villa Mairea on kaunis, samoin kuin koko miljöö Noormarkussa... voipi olla, että joku kaunis päivä menen uudestaan Maire Gullichsenin luo kylään :)
Ja kun Satakuntaan suuntaa, niin Saganissa kannattaa myös ehdottomasti käydä :)
Kaisa 26. maaliskuuta 2018 klo 22.43
Sagan on yksi lemppari sisustusliikkeistäni. Villa Maireassa en olekaan koskaan käynyt!
Frida - Visualaddict 28. maaliskuuta 2018 klo 6.23
En ihmettele, että on sinun lemppari-sisustusliikkeesi. Kaunis ja inspiroiva :)
Villa Maireaan kannattaa myös ehdottomasti suunnata. Sekin on todella kaunis ja inspiroiva :)
Elsa 27. maaliskuuta 2018 klo 8.41
Ahlstörmin alue Noormarkussa on hieno, kyllä sinne ainakin kerran vuodessa on päästävä. Mulla muuten taitaa olla kuvia Villa Maireasta sisäkuvia, pitäisikö kaivaa esiin ja näytille?
Frida - Visualaddict 28. maaliskuuta 2018 klo 6.24
Miten ihmeessä sinulla voi olla sieltä kuvia???!! Olet tainnut käydä visiitillä, ennen kuin kuvauskielto on astunut voimaan. Kuvat esille, niinkuin olisi jo :)